open-index/open-wikipedia-markdown huggingface dataset:
Apocalyptica

** Apocalyptica ** je fínska symfonická metalová hudobná skupina, ktorú v roku 1993 vytvorili Eicca Toppinen, Paavo Lotjonen, Max Lilja a Antero Manninen (všetci hrajú na violončelo). Dvoch posledne menovaných neskôr vystriedali Perttu Kivilaakso (violončelo) a Mikko Siren (bicie). Apocalyptica sa sprvu prezentovala len cover verziami svojich obľúbených interpretov (hlavne Metallica, ale aj Pantera, Sepultura, Rammstein, Slayer, Faith No More a Grieg), v súčasnosti tvorí hlavne vlastné piesne.
 
## Diskografia
### Albumy
* 1996 – *[[Plays Metallica By Four Cellos]]*
* 1998 – *[[Inquisition Symphony]]*
* 2000 – *[[Cult (album)|Cult]]*
* 2001 – *[[Cult Special]]*
* 2002 – *[[Best Of Apocalyptica]]*
* 2003 – *[[Reflections]]*
* 2005 – *[[Apocalyptica (album)|Apocalyptica]]*
* 2007 – *[[Worlds Collide]]*
* 2010 – *[[7th Symphony]]* 
* 2015 – *[[Shadowmaker]]* 
* 2020 – *[[Cell-0]]*
* 2024 – *[[Plays Metallica Vol. 2]]*

### Single
* „Apocalyptica“ (1996)
* „Harmageddon“ (1998)
* „Path Vol.2“ (2001)
* „Hope Vol.2“ (2002)
* „Faraway Vol.2“ (2003)
* „Seemann“ (2003)
* „Bittersweet“ (2004)
* „Wie Weit“ (2005)
* „Life Burns“ (2005)
* „I am Not Jesus“ (2007)
* „SOS (Anything But Love)“ (2007)
* „I Don't Care“ (2008)
* „End of Me“ (2010)
* „Broken Pieces“ (2010)
* „Not Strong Enough“ (2010)
* „Cold Blood“ (2015)
* „Sin In Justice“ (2015)
* „Me melkein kuoltiin“ (feat. Sanni & Tippa) (2019)
* „Rise“ (2019)
* „En Route To Mayhem“ (2019)

## Referencie

## Iné projekty

## Externé odkazy
*  oficiálna stránka skupiny 


Kategória:Fínske hudobné skupiny
Kategória:Symfonickometalové hudobné skupiny
Yes

**Yes** môže byť:
* britská hudobná skupina hrajúca progresívny rock, pozri Yes (skupina)
* album Pet Shop Boys, pozri Yes (Pet Shop Boys)
*...
Amsterdamská zmluva

**Amsterdamská zmluva** (oficiálny angl. názov Treaty of Amsterdam amending the Treaty on European Union, the Treaties establishing the European Communities and certain related acts) je jedna zo základných zmlúv medzi štátmi tvoriacimi Európsku úniu. Bola podpísaná 2. októbra 1997 a do platnosti vstúpila 1. mája 1999, zmenila a prečíslovala Zmluvu o EÚ a Zmluvu o ES. Úplné znenia týchto zmlúv sú k nej pripojené. Pri článkoch Zmluvy o EÚ pôvodne označených písmenami A až S zmenila Amsterdamská zmluva ich označenie na číselné.

Amsterdamská zmluva priniesla väčší dôraz na občanov a práva jednotlivca, snahu o demokratizáciu (zároveň posilneného) Európskeho parlamentu, začiatok spoločnej zahraničnej politiky (CFSP) a reformu inštitúcií umožňujúcu väčšie rozšírenie.

## Referencie

## Iné projekty

## Externé odkazy
* 

Kategória:Zmluvy EÚ
Jurij Iosifovič Vizbor

**Jurij Iosifovič Vizbor** (; * 20. jún 1934, Moskva – † 17. september 1984, tamže) bol ruský filmový herec, novinár, scenárista, básnik, pesničkár. Jeden zo zakladateľov žánra autorskej piesne v bývalom ZSSR, autor takmer 300 piesní.

## Iné projekty

Kategória:Ruskí filmoví herci
Kategória:Ruskí filmoví scenáristi
Kategória:Ruskí novinári
Kategória:Ruskí básnici
Kategória:Ruskí speváci
Kategória:Sovietski filmoví herci
Kategória:Sovietski speváci
Kategória:Sovietski básnici
Kategória:Sovietski novinári
Kategória:Ruské osobnosti litovského pôvodu
Kategória:Ruské osobnosti ukrajinského pôvodu
Kategória:Osobnosti z Moskvy
Kamenná soľ

**Kamenná soľ** alebo **halit** môže byť:
* minerál, ktorý obsahuje prevažne chlorid sodný, pozri halit
* monominerálna hornina pozostávajúca z minerálu z prechádzajúcej odrážky a z malého podielu sádrovca, anhydritu a sylvínu, synonymá: halitit, soľná hornina, pozri halitit

**Kamenná soľ** môže byť aj:
* kuchynská soľ
* chlorid sodný

## Referencie
Abram

**Abram** môže byť:
*prvé meno, pozri Abram (prvé meno)
*meno starozákonnej postavy pred jej premenovaním na meno "Abrahám", pozri Abrahám
*obec v Rumunsku, pozri Abram (Rumunsko)
Anabela

**Anabela** je krstné ženské meno. Vzniklo spojením mien Anna a Bela, prípadne z mena *Amabel*, ktoré pochádza z latinského slova *amabalis*. Významom mena je lásky hodná, milá, ľúbezná. Na Slovensku má meniny 20. augusta.

## Slávne nostieľky
* Anabela Belikova, bieloruská modelka
* Anabela Braz Pires, portugalská speváčka a muzikálová herečka

## Referencie

Kategória:Krstné mená
Kategória:Ženské mená
Kategória:Ženské mená latinského pôvodu
Stanislav Bartoš

PhDr. **Stanislav Bartoš**, CSc. (* 8. február 1943) je bývalý poslanec Národnej rady SR.

Stanislav Bartoš bol poslancom NR SR vo volebnom období 19982002 za Stranu demokratickej ľavice. V rokoch 20102018 bol starostom obce Radobica.

## Referencie

Kategória:Slovenskí politici
Kategória:Politici SDĽ (1990)
Kategória:Poslanci NR SR (1998 – 2002)
Kategória:Starostovia na Slovensku
Ladislav Ballek (spisovateľ)

náhľad|Hrob Ladislava Balleka a jeho manželky v banskobystrickom evanjelickom cintoríne
Mgr. **Ladislav Ballek** (* 2. apríl 1941, Terany – † 15. apríl 2014, Bratislava) bol slovenský spisovateľ, politik a diplomat.

## Život
Detstvo prežil v Dudinciach a Šahách. V rokoch 1959 – 1963 študoval na pedagogickej fakulte v Banskej Bystrici slovenský jazyk, dejepis a výtvarnú výchovu. Po absolvovaní základnej vojenskej služby rok učil na základnej škole v Habovke. V roku 1966 sa stal redaktorom Čs. rozhlasu v Banskej Bystrici (stál napr. pri zrode relácie Rádiovíkend) a v rokoch 1968 – 1972 bol  redaktorom kultúrnej rubriky krajského denníka Smer. Od roku 1972 pôsobil v Bratislave. Najprv v redakcii pôvodnej tvorby vo vydavateľstve Slovenský spisovateľ a od roku 1977 ako vedúci literárneho oddelenia na Ministerstve kultúry SSR. Od roku 1980 bol námestníkom riaditeľa Slovenského literárneho fondu a v rokoch 1984 – 1989 vedúcim tajomníkom Zväzu slovenských spisovateľov. V rokoch 1992 – 1994 bol poslancom Národnej rady SR za SDĽ. Vyučoval na Pedagogickej fakulte v Nitre a Pedagogickej fakulte Univerzity Komenského v Bratislave. V roku 1998 neúspešne kandidoval za prezidenta Slovenskej republiky. Od roku 2001 do roku 2008 bol veľvyslancom Slovenska v Česku. Typický predstaviteľ slovenskej románovej tvorby /nielen, ale najmä/ 70. rokov. V roku 1980 dostal národnú cenu SSR a v roku 1982 dostal titul zaslúžilý umelec.

## Tvorba

Jeho prvé literárne pokusy sa viažu k jeho vysokoškolskému štúdiu. Prvá próza mu vyšla v zborníku *Silueta* v roku 1964, o tri roky neskôr mu vyšla debutová knižka. 

## Dielo

* 1967 – *Útek na zelenú lúku*, novela
* 1969 – *Púť červená ako ľalia*, novela
* 1970 – *Biely vrabec*, román
* 1974 – *Južná pošta*, autobiografické novely
* 1977 – *Pomocník. Kniha o Palánku*, román
* 1981 – *Agáty. Kniha druhá o Palánku*, román
* 1987 – *Lesné divadlo*, román
* 1990 – *Čudný spáč zo Slovenského raja*, román
* 1995 – *Trinásty mesiac*
* 2013 – *Trojou a vŕškom pamäti : Pisárov dlhý zápis, 2000 - 2008* [denníkové záznamy; slovo "Troja" v názve odkazuje na pražskú mestskú časť Troja, kde sa nachádzala rezidencia slovenského veľvyslanca]

## Ocenenia
* 2003: Pribinov kríž II. triedy

## Referencie

Kategória:Osobnosti z Terian
Kategória:Slovenskí politici
Kategória:Slovenskí spisovatelia
Kategória:Slovenskí prozaici
Kategória:Slovenskí diplomati
Kategória:Politici SDĽ (1990)
Kategória:Poslanci NR SR (1992 – 1994)
Kategória:Poslanci NR SR (1998 – 2002)
Kategória:Veľvyslanci Slovenska v Česku
Kategória:Kandidáti na prezidenta Slovenskej republiky (1998)
Kategória:Vyučujúci na Univerzite Komenského v Bratislave
Kategória:Pracovníci Československého rozhlasu
Kategória:Česko-slovenskí zaslúžilí umelci
Kategória:Laureáti Pribinovho kríža II. triedy
Kategória:Laureáti Ceny Ivana Kraska
Rogah

**Turman Rogah Baskirk** je fiktívna postava v svete Neuter, z knihy Kobka.

Narodil sa 12-02-488 v Dumdune do rybárskej rodiny. Už v ranom veku medzi rovesníkmi vynikal vzrastom a fyzickou silou. Otca mal tyranského pijana, ktorého asi vo veku 15 rokov vlastnými rukami vyhodil z domu. More ho vždy fascinovalo, preto pokračoval v otcovom remesle, chcel sa však vydať na veľkú plavbu a objaviť nové zeme severu. Už ako mladý muž mal zásadný vplyv na chod mesta. Zriadil polovojenskú jednotku, zosadil starú gardu rybárov, ktorí dovtedy riadili obchod a udalosti, a ovládol Dumdun a okolitú oblasť. Spočiatku pracoval v záujme mesta, no neskôr, čím sa nikdy sám netajil, začal sledovať výlučne vlastné ciele. V týchto časoch na každú opozíciu odpovedal silou, prudkou a nemilosrdnou (Ronská masakra na rieke Ron). Vytvoril si tak povesť, ktorá ho už sprevádzala celý život.

Rogah časom ovládol územie od Dumdunu až po Daldehoz. Z daldehozského obchodu veľmi zbohatol a vytvoril si tak zázemie pre neskoršie smelé plány. S povesťou krutovládcu a charizmou anjela sa stal dôležitým mužom Mosu, ktorý postupne šplhal na najvyššie miesta, až bol napokon na jar roku 534 korunovaný za kráľa, respektíve vládcu Mosského kráľovstva. V histórii Neuteru je to prvýkrát, keď sa muž z ľudu stal najvyšším vladárom.

Kategória:Fiktívne postavy
Ján Benčat

Prof. Ing. **Ján Benčat**, CSc. (* 4. október 1943, Kozárovce) je bývalý poslanec Národnej rady SR a vysokoškolský pedagóg.

## Životopis
Navštevoval Strednú priemyselnú školu stavebnú v Nitre. Po dvoch rokoch štúdia na Stavebnej fakulte Slovenskej vysokej škole technickej bol vybratý na základe konkurzu Ministerstva školstva SR na štúdium do Poľska. Vysokoškolské štúdium ukončil roku 1967 na Stavebnej fakulte Politechniky Krakowskej v Krakove. Od mája 1967 začal pôsobiť na Vysokej škole dopravnej v Žiline. Roku 1977 získal vedeckú hodnosť CSc. Roku 1982 bol menovaný za docenta a roku 1995 sa stal profesorom vo vednom odbore mechanika tuhých a poddajných telies a prostredí. V rokoch 1984 až 1993 bol vedúcim Katedry mechaniky na Stavebnej fakulte Vysokej škole dopravnej v Žiline. V rokoch 1993 až 1999 bol dekanom Stavebnej fakulty. Od apríla 2003 pôsobil opäť ako vedúci Katedry mechaniky na Stavebnej fakulte.

### Politická kariéra
Ján Benčat bol zvolený za poslanca NR SR vo volebnom období 19982002 za Hnutie za demokratické Slovensko. Následne bol zvolený do zahraničného výboru a výboru pre európsku integráciu. V rokoch 2001 až 2005 bol zvolený za poslanca VÚC v Žilinskom kraji. V júli 2002 odišiel spolu so skupinkou ďalších 5-tich poslancov z HZDS do strany HZD. V rokoch 2002 až 2006 bol podpredsedom Hnutia za demokraciu. V parlamentných voľbách roku 2002 kandidoval za HZD na treťom mieste kandidátky, ale HZD sa do parlamentu nepodarilo dostať.

## Ocenenia
* 2013 – Veľká medaila Samuela Mikovíniho za celoživotné dielo v oblasti vedy a techniky

## Referencie

Kategória:Slovenskí vysokoškolskí pedagógovia
Kategória:Slovenskí politici
Kategória:Slovenskí komunálni politici
Kategória:Politici ĽS-HZDS
Kategória:Politici HZD
Kategória:Poslanci NR SR (1998 – 2002)
Kategória:Poslanci Žilinského samosprávneho kraja
Kategória:Vyučujúci na Žilinskej univerzite v Žiline
Kategória:Dekani Žilinskej univerzity v Žiline
Kategória:Osobnosti z Kozároviec
Milan Benkovský

RSDr. **Milan Benkovský** (* 30. apríl 1952) je slovenský ľavicový politik, v rokoch 19982002 bývalý poslanec Národnej rady SR za Stranu demokratickej ľavice a od roku 2020 súčasný podpredseda strany Socialisti.sk.

## Životopis
Milan Benkovský bol zvolený za poslanca na kandidátnej listine SDĽ, do parlamentu sa dostal ako náhradník za Brigitu Schmögnerovú. V apríli 2002 vystúpil z SDĽ a v parlamente pôsobil ako nezaradený poslanec. V rovnakom čase oznámil, že plánuje vstúpiť do SDA. V októbri 2002 kandidoval za primátora mesta Senec ako nezávislý kandidát. Skončil na treťom mieste so ziskom 271 hlasov (5,88 %).

Od júna 2020 je podpredsedom hnutia Socialisti.sk.

## Referencie

Kategória:Slovenskí politici
Kategória:Poslanci NR SR (1998 – 2002)
Kategória:Politici SDĽ (1990)
Kategória:Politici SDA
Kategória:Politici Socialisti.sk
Lied der Deutschen

**Das Lied der Deutschen** (*Iné názvy*: *Deutschlandlied*; *Hoffmann-Haydn'sches Lied*; slov. *Pieseň Nemcov*) je nemecká pieseň, ktorej tretia strofa je štátnou hymnou Nemecka.

Text zložil Heinrich Hoffmann von Fallersleben 26. 8. 1841 na ostrove Helgoland a prvýkrát sa verejne spieval 5. 10. 1841 v Hamburgu. Melódiu zložil Joseph Haydn, ktorý ju v roku 1797, v čase napoleonských vojen, zložil ako „cisársku hymnu“ (Gott erhalte Franz den Kaiser) pre cisára Františka II. Presnejšie ide o druhú vetu tzv. *Cisárskeho kvarteta* pre štyri sláčikové nástroje - Op. 76, č.3.

Pieseň sa v roku 1922 stala štátnou hymnou Weimarskej republiky. V časoch Tretej ríše sa ako štátna hymna používala jej prvá strofa spolu s piesňou Horst-Wesel-Lied. Po založení Spolkovej republiky sa začala ako hymna používať len tretia sloha. Po pristúpení NDR k SRN v roku 1990 bola po dohode spolkového prezidenta Richarda von Weizsäcker so spolkovým kancelárom Helmutom Kohlom tretia sloha vyhlásená za oficiálnu štátnu hymnu Nemecka. Viedla ich k tomu skutočnosť, že prvá sloha bola stále spájaná s nacistickým Nemeckom, navyše vyjadrovala imperialistické ideály (popisovala areál, v ktorom kedysi žili (o.i.) obyvatelia s nemeckým materinským jazykom (*„von der Maas bis an die Memel, von der Etsch bis an den Belt“*) a vyjadrovala túžbu zjednotenia Nemcami obývaných regiónov do jedného štátneho útvaru, ktorý by bol nadradený tradičnému nemeckému regionalizmu (slová *„Deutschland, Deutschland über alles“* pôvodne vyjadrovali, že spoločná vlasť je nad všetky partiklarizmy, neskôr sa nesprávne vykladali ako pocit národnej nadradenosti a tento mýtus sčasti je živený v zahraničí dodnes). Druhá sloha je obsahovo považovaná za umelecky málohodnotnú, okrem toho je feministickým hnutím odmietaná ako prejav podradného postavenia ženy.

## Text celej piesne
Deutschland, Deutschland über alles,
Über alles in der Welt,
Wenn es stets zu Schutz und Trutze 
Brüderlich zusammenhält; 
Von der Maas bis an die Memel,
Von der Etsch bis an den Belt: 
Deutschland, Deutschland über alles,
Über alles in der Welt!

Deutsche Frauen, deutsche Treue,
Deutscher Wein und deutscher Sang
Sollen in der Welt behalten
Ihren alten, schönen Klang,
Uns zu edler Tat begeistern
Unser ganzes Leben lang
Deutsche Frauen, deutsche Treue,
Deutscher Wein und deutscher Sang!

Einigkeit und Recht und Freiheit
Für das deutsche Vaterland!
Danach laßt uns alle streben
Brüderlich mit Herz und Hand!
Einigkeit und Recht und Freiheit
Sind des Glückes Unterpfand:
Blüh im Glanze dieses Glückes,
Blühe, deutsches Vaterland!
 
## Referencie

## Externé odkazy
Melódiu si môžete vypočuť na tejto stránke  (lta)

Kategória:Štátne hymny
Kategória:Nemecko
Európske spoločenstvo pre uhlie a oceľ

**Európske spoločenstvo pre uhlie a oceľ** (ESUO) alebo **Montánna únia** (anglicky European Coal and Steel Community (ECSC)) bola v rokoch 1952 - 2002 medzivládna hospodárska organizácia a neskôr jedna z troch súčastí Európskeho spoločenstva, resp. od roku 1993 Európskej únie.

Bolo založené Parížskou zmluvou, ktorú podpísalo 18. 4. 1951 Francúzsko, Západné Nemecko, Taliansko, Belgicko, Luxembursko a Holandsko. Pridruženými členmi sa stali Spojené kráľovstvo a Švajčiarsko. Zmluva bola uzavretá na 50 rokov a vstúpila do platnosti po ratifikáciách 23. júla 1952. 

Cieľom bolo v zmysle tzv. Schumannovho plánu, aby spoločný trh s oceľou, uhlím, koksom, železnou rudou a šrotom a hospodárska spolupráca zabránili ďalšej európskej vojne. Spoločný trh sa podarilo vybudovať asi do roku 1957. 

1. júla 1967 bola zlúčená exekutíva ESUO a EHS a EURATOMu. 

----
* Pôvodný význam slova **montánny** je "horský, banský" http://slovnik.dovrecka.sk/vyhladavanie/montanny, v kontexte by sa teda dalo Európske spoločenstvo pre uhlie a oceľ nazvať i **Ťažobná únia**.

Kategória:Európske spoločenstvá
Kategória:Európske právo
Walt Disney

**Walter Elias „Walt“ Disney** (* 5. december 1901, Chicago, Illinois, USA – 15. december 1966, Burbank, Kalifornia) bol americký filmový producent, režisér, scenárista a animátor. Kreslil tiež ilustrácie do kníh a časopisov, založil zábavný park zvaný Disneyland.

Umenie miloval od detstva. Ako chlapec chodieval do kina na filmy s Charliem Chaplinom. Grotesky Chaplinovského druhu sa neskôr stali inšpiráciou pre príbehy s Mickey Mousom. Svoj prvý animovaný film vytvoril v roku 1923. Medzi postavičky, ktoré vyšli z jeho dielne, patrí Mickey Mouse, ktorý je považovaný za Disneyho alter-ego. Ďalšie známe postavičky sú káčer Donald, Goofy a pes Pluto.

Jedným z animovaných filmov z dielne štúdia Walta Disneyho je *[[Snehulienka a sedem trpaslíkov]]* (1938), za ktorý ako vôbec prvý v histórii získal Oscara za filmové novátorstvo. Snehulienka a sedem trpaslíkov sa stala jedným z najväčších úspechov v dejinách filmu a upevnila Disneyho nárok na označenie za najprestížnejšie animačné štúdio na svete. Potvrdenie tohto postavenia bolo jedným z cieľov, ktoré Disney od tohto filmu očakával. Zvukovú hranicu kresleného filmu prekonal vo filme Mickey kormidelníkom a o niekoľko rokov neskôr priniesol do animácie svet farby. Snehulienka bola iba ďalším umeleckým a podnikateľským krokom, celovečerný film znamenal väčšie tržby.

Disney má hviezdu na Hollywoodskom chodníku slávy.

## Iné projekty

## Externé odkazy
* 
* 

Kategória:Podnikatelia USA
Kategória:Filmoví scenáristi USA
Kategória:Filmoví režiséri USA
Kategória:Miliardári USA
Kategória:Držitelia Oscara
Kategória:Držitelia ceny Zlatý glóbus
Kategória:Držitelia ceny Emmy
Kategória:Držitelia Čestného Césara
Kategória:Hollywoodsky chodník slávy
Kategória:Držitelia ceny Grammy
Kategória:Držitelia Oscara za celoživotné dielo
Kategória:Členovia Republikánskej strany (USA)
Kategória:Osobnosti zo Chicaga
Arkansas

**Arkansas** je jeden zo štátov USA.

## Dejiny
Arkansas vstúpil do únie v roku 1836 ako 25. štát. Bol to otrokársky štát, ktorého ekonomika a bohatstvo elít sa tvorili na úkor čiernych otrokov dovážaných z Afriky. Obchod s nimi bol veľmi lukratívny a výnosný, rovnako ako ich zneužívanie v práci. Náklady na ich prácu boli minimálne. Arkansas 6. mája 1861 vystúpil z únie, pretože nesúhlasil s oficiálnou politikou USA, ktorej išlo o zrušenie otroctva. Nasledovala občianska vojna. Po porážke konfederácie a rekonštrukcii vojnou zničenej krajiny, bol Arkansas znovu začlenený do únie, už ako štát ktorý oficiálne rešpektoval práva čierneho obyvateľstva, i keď iba papierovo. Prejavy rasizmu pretrvávajú ojedinele dodnes.

## Geografia
left|thumb|Vrch White Rock v Boston Mountains
Východnú hranicu Arkansasu tvorí rieka Mississippi a oddeľuje ho od štátu Mississippi. Južnú hranicu má s Louisianou, severnú s Missouri a Tennessee a západnú s Texasom a Oklahomou. Arkansas je krajina plná hôr a údolí, hustých lesov a úrodných pláni. Západný Arkansas je hornatý, vo východnej časti sú nížiny. Horské pásma Ozark a Ouachita, ktoré sa nachádzajú v severnom a západnom Arkansase, sú známe tiež ako Škótska vysočina. Arkansas je jediná krajina USA, kde sa voľne nachádzajú diamanty.
* Najvyšší bod je 
* Najnižší bod je 
* Šírka štátu činí 385 km
* Dĺžka štátu činí 420 km

## Ekonomika
HDP Arkansasu je 64 miliárd dolárov, čo ho radí na 33. miesto v únii. HDP na hlavu predstavuje 22 257 USD (to je 1855 dolárov mesačne), čo je približne priemer EU. V rámci USA je na 47. mieste, takže skôr horší priemer. V ekonomike Arkansasu je dôležité poľnohospodárstvo. Hlavnými poľnohospodárskymi produktmi sú chov hydiny, dobytku, a prasiat, produkcie vajec, ďalej sója, bavlna, ryža, mlieko. 
Nezanedbateľný je i priemysel. Hlavné priemyselné odvetvia sú spracovanie potravín, kovovýroba, výroba strojov a papiera a ťažba brómu, vanádia a diamantov.

## Demografia
Arkansas má po sčítaní ľudu v roku 2010 2 915 918 obyvateľov. Belosi tvoria 80% populácie, Černosi približne 16% a zvyšok sú Indiáni, Ázijčania a ostatní. V náboženstve dominujú protestanti.
* Hlavné a najväčšie mesto je Little Rock (183 133 ob.)
* ďalšie významné mestá : Fort Smith (80 268), Fayetteville (58 047), Jonesboro (55 515)

### Náboženstvo
Arkansas, rovnako ako ostatné južné štáty nazývané „biblický pás“, je protestantský. Cirkevná príslušnosť obyvateľov je nasledujúca:

* kresťania   86%
** protestanti   78%
*** baptisti   39%
*** metodisti   9%
*** pentekostálni   9%
*** ostatný protestanti   21%
** katolíci   7%
** ostatní kresťania   1%
* bez vyznania 14%

## Referencie

## Iné projekty
Li Po

**Li Po** alebo **Li Paj** (, ) (* asi 701 – † 10. november 762, v Süan-čchengu, provincia An-chuej) bol klasický čínsky básnik obdobia Tchang. V Japonsku je známy ako *Rihaku*.

Krása jeho poézie je odzbrojujúca a obsahuje katarzné prvky. Využíval ako nikto iný svoju unikátnu tvorivú inteligenciu a predstavivosť. Objavoval prekvapujúce riešenia v rámci tradičných poetických foriem, sám je pokladaný za vrcholného básnika klasickej formy, ktorú doviedol k dokonalosti.

Angažoval sa aj politicky a na konci svojho života bol nútený uchýliť sa do ústrania vďaka dvorným pletkám na cisárovom dvore.

Bol veľmi známy svojou náklonnosťou k alkoholu, čo mu však neuberalo na talente a schopnostiach hneď vytvárať majstrovské diela. Existuje o ňom množstvo legiend, vrátane smrti, keď sa vraj opitý pokúšal objať mesiac v rieke.

## Iné projekty

## Externé odkazy
* Životopis s niekoľkými obrázkami a ukážkami básní

## Poznámky
Li Po o zobrazený vo Wu-šuang pchu

Kategória:Čínski básnici
Kategória:Osobnosti na čínskych poštových známkach
Bolzano

**Bolzano** (po nemecky: *Bozen*, po ladinsky: *Bulsan* alebo *Balsan*, po slovinsky/chorvátsky *Bocen*, po latinsky: *Bauzanum*) je mesto na severe Talianska.

Nachádza sa v talianskom regióne Tridentsko-Horná Adiža. Je to hlavné mesto tohto regiónu a autonómnej provincie Južné Tirolsko (Horná Adiža).

## Partnerské mestá
* Šopron, Maďarsko

## Iné projekty

## Externé odkazy
Oficiálna stránka


Kategória:Mestá v regióne Tridentsko-Horná Adiža
Spartakovo povstanie (Rímska ríša)

**Spartakovo povstanie** (známe aj ako **tretie povstanie otrokov v [[Rímska republika (staroveký Rím)|rímskej republike]]**) bolo najväčšie povstanie otrokov v staroveku a otriaslo samými základmi Rímskej ríše. Od predošlých sa odlišovalo najmä tým, že jeho jadro netvorili otroci z latifuncií, ale gladiátori. Malo vojenskú organizáciu a jeho vodca Spartakus vynikal odvahou, silou, rozumom a ušľachtilosťou.

Spartakus, pôvodom z Trácie, bol žiakom gladiátorskej školy v Capui. Roku 73 pred Kr. zorganizoval v škole povstanie, ale bolo prezradené, no podarilo sa ujsť menšej skupine otrokov. Skryli sa na Vezuve, porazili malé oddiely rímskeho vojska, získali ich zbrane a na vidieku sa k nim postupne pridávali ďalší otroci aj slobodní roľníci, až ich napokon bolo 70 000.

So Spartakovým cieľom odviesť otrokov z Itálie, časť otrokov nesúhlasila a pod vedením gala menom Crixus (Krixos) sa od Spartaka roku 72 pred Kr. oddelila. Táto skupina bola krátko nato porazená pri hore Gargane (tal. Monte Gargano/lat. Mons Garganus) v Apúlii. Spartakovo vojsko, voči ktorému sa potom rímske vojsko obrátilo, však zvíťazilo v severnej Itálii: porazilo Lentula, potom aj Gellia a Arria a pri Mutine aj prétora C. Cassia.

Hoci teraz mali otroci cestu cez Alpy voľnú, spartakovci sa nečakane pustili na juh, obsadili mesto Thúria, ktoré urobili svojim hlavným mestom, ale nepodarilo sa im preplaviť na Sicíliu.

Potom sa veliteľom rímskych vojsk stal M. Licinius Crassus, ktorý v armáde zaviedol disciplínu, postavil nové légie a uzavrel spartakovcov na Bruttijskom polostrove (čiže na špičke „čižmy“). Spartakovcom sa síce podarilo dostať sa z obkľúčenia (71 pred Kr.), ale od hlavného Spartakovho vojska sa oddelili oddiely pod vedením Gannika a Casta, ktoré Rím porazil. Samotné Spartakovo vojsko bolo nakoniec porazené v Apúlii na rieke Silare, kde v namáhavom boji zomrel Spartakus a asi 60 000 vzbúrencov. Poslednú skupinu vzbúrencov v severnej Itálii zničil napokon Pompeius, ktorý sa práve vracal zo Španielska, za čo mu senát dovolil uchádzať sa o funkciu konzula.

6 000 porazených otrokov dal Crassus ukrižovať pozdĺž cesty via Appia (cesta z Ríma do Capuy).

Viacerí umelci použili Spartakov osud ako námet svojich diel, napr. Gotthold Ephraim Lessing, Franz Grillparzer, Stanislav Kostka Neumann, Aram Chačaturjan (balet), Jaroslav Vrchlický a iní. Karol Marx označil Spartaka za svojho hrdinu, preto malo Spartakovo povstanie napríklad v socialistickom Česko-Slovensku pri vyučovaní dejepisu dôležité miesto.

## Pozri aj
* Spartakus
* Crixus

## Iné projekty

Kategória:Vojny starovekého Ríma
Kategória:Rímske občianske vojny
Kategória:Rímska republika
Peter Bohunický (1952)

RSDr. **Peter Bohunický** (* 2. júl 1952) bol poslancom Národnej rady Slovenskej republiky zvoleným za Stranu demokratickej ľavice vo volebnom období 19982002.

Kategória:Narodenia v 1952
Kategória:Slovenskí politici
Kategória:Politici SDĽ (1990)
Kategória:Poslanci NR SR (1998 – 2002)
Kategória:Poslanci česko-slovenského Federálneho zhromaždenia
Peter Brňák

JUDr. **Peter Brňák** (* 11. február 1959, Námestovo) je bývalý poslanec Národnej rady SR.

Peter Brňák bol v roku 1990 zvolený za poslanca Slovenskej národnej rady (SNR) za Demokratickú stranu (DS). V novembri 1990 vystúpil z DS a založil Slovenské národnodemokratické hnutie. V parlamente pôsobil až do konca volebného obdobia ako nezávislý poslanec. Do SNR bol v roku 1992 opätovne zvolený ako "nezávislý" na kandidátnej listine Slovenskej národnej strany (SNS). Vo volebných obdobiach 1994 - 1998 a 1998 - 2002 bol poslancom NR SR za Hnutie za demokratické Slovensko. Pracoval ako sudca Najvyššieho súdu SR. V roku 2007 bol prezidentom vymenovaný za sudcu Ústavného súdu SR.

## Referencie

Kategória:Slovenskí politici
Kategória:Politici ĽS-HZDS
Kategória:Politici DS
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Sudcovia Ústavného súdu SR
Kategória:Osobnosti z Námestova
Kategória:Laureáti Radu Andreja Hlinku I. triedy
Ján Danko (poslanec)

PhDr. **Ján Danko**, CSc. (* 5. máj 1950 – † február 2016, Trebišov) je slovenský politik a manažér, ktorý pôsobil ako poslanec Snemovne národov Federálneho zhromaždenia Českej a Slovenskej Federatívnej Republiky (SN FZ ČSFR) v roku 1992 a Národnej rady Slovenskej republiky (NR SR) v rokoch 19942002.

Od 6. júna do 31. decembra 1992 zastával funkciu poslanca SN FZ ČSFR, hlasujúc za poslanecký klub Hnutia za demokratické Slovensko (HZDS) od 24. júna do 17. decembra 1992. Za poslanca NR SR bol zvolený v parlamentných voľbách 1994, v ktorých kandidoval za volebnú koalíciu HZDS a Roľníckej strany Slovenska. Poslanecký mandát získal aj v nasledujúcich parlamentných voľbách 1998 ako kandidát za HZDS. Za HZDS kandidoval aj v parlamentných voľbách 2002, avšak neúspešne.

Od 19. augusta 2003 do 25. októbra 2004 pôsobil ako predseda predstavenstva spoločnosti VAGÓNKA, akciová spoločnosť Trebišov, od 14. decembra 2002 do 29. decembra 2004 ako predseda predstavenstva a od 29. decembra 2004 do 21. novembra 2005 ako člen dozornej rady spoločnosti SLOVENSKÉ DRÁHY, a.s. Košice.

Zomrel začiatkom februára 2016 a pochovaný bol 10. februára na cintoríne v Trebišove.

## Kritika a kontroverzie
V roku 1998 Danko ako čestný predseda hokejového klubu HK VTJ Wagon Trebišov *„rozhodol v rámci svojej predvolebnej kampane“*, aby hráči klubu mali počas zápasu s CSK VVS Samara na dresoch logo HZDS. Tento akt sa stretol s kritickou odozvou v denníku *[[SME]]*.

## Referencie

Kategória:Narodenia v 1950
Kategória:Slovenskí politici
Kategória:Politici ĽS-HZDS
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Ido

**Ido** je umelý jazyk vypracovaný v roku 1907 na základe esperanta, preto sa mu hovorí aj *reformované esperanto* (Esperanto reformita). Autormi boli Louis Couturat a Léopold Leau, ktorí založili *Délégation pour l'Adoption d'une Langue Auxiliaire Internationale*; ďalej to boli Louis de Beaufront, Otto Jespersen, Friedrich Wilhelm Ostwald a ďalší. Cieľom reformy bolo zlepšiť znenie jazyka a odstrániť niektoré kritizované vlastnosti esperanta, napríklad koncovku štvrtého pádu. Po ide sa objavilo množstvo ďalších reformujúcich projektov. Ido sa vyvinulo na začiatku 20. storočia a udržuje si pomerne stálych stúpencov, najmä v Európe. V súčasnej dobe je ido spoločne s esperantom a interlinguou jediným pomocným jazykom s vysokým počtom textov a relatívne širokou základňou hovoriacich.

## Štruktúra jazyka
Keďže jazyk vychádza z esperanta, väčšina jeho slovnej zásoby je zhodná alebo podobná. V ide neexistujú homonymá. Podstatné mená v jednotnom čísle sa končia na písmeno *o* (napr. *hundo, linguo*), medzi výnimky patria vlastné mená ako *Djibuti, Francia, Nepal*. Plurál podstatných mien sa tvorí zmenou koncovky *-o* na koncové *-i* (*hundi, lingui*). Prídavné mená sa končia vždy na písmeno *a* (napr. *bona, mala*), príslovky sa končia na písmeno *e* (napr. *bone, male*).

### Abeceda
K zápisu jazyka ido sa používa všetkých 26 písmen latinky. Výslovnosť písmen a digramov je nasledujúca:

### Výslovnosť
Všetky písmená (okrem *j, y* a zložkových písmen) sa v ide píšu a vyslovujú rovnako ako v slovenčine. Písmeno **j** sa vyslovuje ako slovenské *ž* v slove *žaba* (napr. *jorno, manjar*), písmeno **y** sa vyslovuje ako slovenské *j* v slove *jasný* (napr. *yunino, mayo*). Písmeno *y* sa musí vždy vysloviť ako spoluhláska, nikdy nie ako samohláska. **Zložkové písmená ''ch, sh*** sa oproti alveolárnym *c, s* vyslovujú palatoalveolárne (ako slovenské písmená *č, š*). *'Zložkové písmeno *qu*** sa číta rovnako ako zoskupenie písmen ''kw'', pričom ''w'' sa číta so zaokrúhlenými perami. Slabiky **di, ti, ni** sa vyslovujú vždy tvrdo, rovnako ako v slovách diktátor (diktatoro), titán (titanio), nikotín (nikotino). Skupiny samohlások **au, eu*' sa vyslovujú ako dvojhlásky, rovnako ako v slovenčine v slovách *auto, euro*.

Prízvuk je v slovách jazyka ido umiestnený na predposlednej slabike. Jedine v [[neurčitok|neurčitkoch]] slovies (napr. *amar, donar, havar'') je prízvuk na poslednej slabike.

## Užitočné frázy
thumb|right|250px|Vlajka jazyka ido
thumb|right|150px|Moderné logo jazyka ido
Niekoľko užitočných fráz v slovenčine a v jazyku ido:

## Externé odkazy
* http://www.ido.li
* http://io.wikipedia.org
* http://io.wiktionary.org

Kategória:Umelé jazyky
Sidónia

**Sidónia** je ženské krstné meno. Je odvodené od mesta Sidón. Meniny na Slovensku má 23. júna.

## Známe Sidónie
* Szidi Tobias, slovenská herečka
* doc. ThDr. Sidonia Horňanová, PhD., farárka ECAV

## Referencie

Kategória:Krstné mená
Kategória:Ženské mená
Július (prvé meno)

**Július** je mužské krstné meno. Meno je latinského pôvodu so sporným významom (vlasatý / žiariaci / božský). Bolo rodovým menom dôležitého rímskeho rodu, z ktorého pochádzal aj Gaius Iulius Caesar. Meniny na Slovensku má 11. apríla.

## Referencie

Kategória:Krstné mená
Kategória:Mužské mená
Kategória:Mužské mená latinského pôvodu
Gozo

náhľad|Pohľad na Gozo (Malta) z katedrály hlavného mesta Gozo Victoria (tiež Rabat)
náhľad|Poloha ostrovu Gozo na mape Malty
**Gozo**, po maltsky *Għawdex*, je druhý najväčší ostrov súostrovia Malta v Stredozemnom mori a zároveň aj súčasťou republiky Malta.

Rozloha ostrova dosahuje , počet obyvateľov okolo 30 000. S hlavným ostrovom Maltou je Gozo spojené lodnou dopravou (vyše ) do prístavu Mgarr. Hlavné mesto je Victoria (skôr a aj teraz stále často Rabat), ležiace na úpätí starodávnej pevnosti (Cittadella). Za zmienku stojí megalitický chrám Ggantija z doby 3 800 až 3 000 pred Kr.

Gozo je úrodnejší než hlavný ostrov a má preto prevažne poľnohospodársky ráz (ovocie, zelenina, víno, dobytok). K lokálnym výrobkom patria najmä čipky a svetre z ovčej vlny.

Podľa legiend má byť Gozo bájny ostrov z gréckych mýtov, kde Odyseus prežil niekoľko rokov s nymfou Kalypso.

Na ostrove je niekoľko pekných pláží, najväčšia je Ramla Bay na severnej strane ostrova. Je piesočnatá, voda čistá, okolie veľmi pekné. Práve jaskyňa Kalypso je len kúsok od pláže. 
Na Gozo sa dostanete trajektom z ostrova Malta, prípadne vodnými taxíkmi.

## Iné projekty

## Externé odkazy
* oficiálna stránka 

Kategória:Ostrovy Malty
Kategória:Malta
Malé Zajfy

[thumb|Malé Zajfy od [Geravy|Geráv]]
**Malé Zajfy** sú prírodná rezervácia v národnom parku Slovenský raj.

Je to údolná niva nekrasového reliéfu odvodňovaná malým potokom. Výmera rezervácie je . Leží v katastrálnom území obce Stratená, v okrese Rožňava. 

Vyhlásená bola 1. mája 1993 ako štátna prírodná rezervácia a po novelizácii v roku 1995 ako prírodná rezervácia.

Územie je vhodným biotopom viacerých druhov vtákov, obojživelníkov a tiež je zaujímavé zachovalými slatinnými spoločenstvami s množstvom vzácnych druhov živočíchov a rastlín, ktoré sú chránené (žltohlav európsky (Trollius europaeus), prvosienka pomúčená (Primula farinosa), vŕba rozmarrinolistá (Salix repens subsp. rozmarinifolia), tučnica obyčajná (Pinguicula vulgaris), jazyčník sibírsky (Liguaria sibirica) a iné).

## Referencie

## Pozri aj
* Slovenský raj

## Iné projekty

## Externé odkazy
* 
* Chránené územia, Štátna ochrana prírody Slovenskej republiky

Kategória:Prírodné rezervácie v Košickom kraji
Kategória:Chránené územia Národného parku Slovenský raj
Kategória:Chránené územia v okrese Rožňava
Zoznam nositeľov Nobelovej ceny za fyziológiu alebo medicínu

Toto je zoznam nositeľov Nobelovej ceny za fyziológiu alebo medicínu ().

Cena sa udeľuje od roku 1901 švédskym inštitútom Karolinska ().

## 1901 – 1925

## 1926 – 1950

## 1950 – 1975

## 1975 – 2000

## 2001 – 2025

## Referencie

## Externé odkazy
* Zoznam laureátov Nobelovej ceny za medicínu na stránke NobelPrize.org

Fyziológia a medicína
zoznam
fyziológia a medicína
Jantárová cesta (história)

náhľad|vpravo|Jantárová cesta

**Jantárová cesta** bola obchodná suchozemská cesta v praveku (od eneolitu) a staroveku, ktorá spájala Aquileiu pri Jadrane, cez Emonu (Ľubľana), Savariu (Szombathely), Carnuntum (pri Hainburgu), Devín, Moravskú bránu, Vroclav, Calisiu (Kalisz) a Toruň s východobaltskými oblasťami (ústím Visly). Najviac sa používala od konca 7. stor. pred Kr. do 5. storočia. Najväčší pohyb na nej bol v 2. storočí, kedy cesta slúžila na diaľkový obchod Rímskej ríše.

Na Slovensku viedla jej hlavná trasa cez Devínsku bránu a pozdĺž západných svahov Malých a Bielych Karpát. Používala sa aj alternatívna trasa cez Bratislavu a popod juhovýchodné svahy Malých Karpát, popri Dudváhu cez Čachtice a Váhu do Trenčína, odkiaľ vetva pokračovala Vlárskym priesmykom smerom k hlavnej trase na Morave.

Prepravoval sa po nej jantár z východobaltských nálezísk, ďalej dobytok, kože, kožušiny, perie a otroci smerom na juh, a sklenené, strieborné, bronzové a iné výrobky na sever. Trasu a význam cesty dokladajú početné historické pramene a nálezy jantáru. Napríklad vo Vroclave sa našli 3 veľké sklady s 30 q surového jantáru a o dôležitosti strediska pri dnešnom Kaliszi vieme od Ptolemaia.

Niekedy sa ako **Jantárová cesta** označujú aj rôzne (menej dôležité) cesty, po ktorých sa prepravoval jantár, v západnej Európe, najmä od Pádu cez západné Rakúsko do severného Nemecka.

## Iné projekty

Kategória:Historické cesty
Kategória:Historické cesty na Slovensku
Jantárová cesta

**Jantárová cesta** môže byť:

* praveká a staroveká cesta, pozri Jantárová cesta (história)
* ulica v Bratislave, pozri Jantárová cesta (Bratislava)
* film z roku 2011. pozri Jantárová cesta (film z roku 2011)
Ayn Rand

**Alice O'Connor** (rodená  – *Alisa Zinovievna Rozenbaum*), známejšia pod pseudonymom **Ayn Rand** (* 2. február 1905, Petrohrad† 6. marec 1982, New York, New York) bola americká spisovateľka a filozofka ruského pôvodu, zakladateľka filozofického systému objektivizmu.

Vďaka románu *[[Zdroj (Randová)|Zdroj]]* (orig. *The Fountainhead*, 1943) sa stala medzinárodne známou, čo umocnila svojím ďalším bestsellerom, románom *[[Atlas pokrčil plecami]]* (orig. *Atlas Shrugged*, 1957). Myšlienky prezentované v týchto dielach sa stali základom jej objektivistického filozofického hnutia, ktoré začala formovať v roku 1958 v spolupráci so svojím vtedajším partnerom, psychológom Nathanielom Brandenom. Zatiaľ čo jej učenie získalo veľké množstvo stúpencov z radov verejnosti a vďaka obhajobe *[[laissez-faire]]* kapitalizmu dosiahlo veľký vplyv v kruhoch amerických libertariánov a konzervatívcov (resp. republikánov), filozofická akademická obec ho nebrala vážne, poukazujúc na absenciu kritického prístupu k vlastným ideám, nekonzistentnosť, ako aj často dogmatické správanie mnohých jej zástancov.

Vo svojej spisovateľskej aj filozofickej tvorbe zdôrazňovala princípy individualizmu, egoizmu, racionalizmu a kapitalizmu (voľného trhu). V tomto smere ju ovplyvnila negatívna skúsenosť so silne kolektivistickým komunistickým režimom po októbrovej revolúcii. Typickým hrdinom jej románov je človek, ktorého schopnosti a nezávislosť vzbudzujú u ostatných dešpekt, napriek tomu sa však vytrvalo snaží dosiahnuť svoje hodnoty. 

Rand verila v to, že 
# človek si musí zvoliť svoje hodnoty a konanie pomocou rozumu, zdôvodnenia.
# jedinec má právo žiť pre svoj vlastný osoh, neobetovať sa pre iných a ani iní pre neho.
# nikto nemá právo vnucovať hodnoty iným fyzickým násilím.

## Bibliografia
250px|náhľad|Hrob Ayn Rand

### Románová tvorba
* *Night of January 16th* (1934)
* *We The Living* (1936)
* *[[Anthem (novel)|Anthem]]* (1938)
* *[[The Fountainhead]]* (1943)
* *[[Atlas Shrugged]]* (1957)

### Literatúra faktu
* *For the New Intellectual* (1961)
* *[[The Virtue of Selfishness]]* (Nathaniel Branden) (1964)
* ** (Nathaniel Branden, Alan Greenspan, and Robert Hessen) (1966)
* *[[Introduction to Objectivist Epistemology]]* (1967)
* *The Romantic Manifesto* (1969)
* *The New Left: The Anti-Industrial Revolution* (1971)
* *Philosophy: Who Needs It* (1982)

## Referencie

## Iné projekty

Kategória:Ruskí filozofi
Kategória:Ruskí spisovatelia
Kategória:Filozofi USA
Kategória:Spisovatelia USA
Kategória:Filozofi židovského pôvodu
Kategória:Spisovatelia židovského pôvodu
Kategória:Osobnosti USA židovského pôvodu
Kategória:Filozofky
Kategória:Ateisti USA
Kategória:Naturalizované osobnosti USA
Kategória:Osobnosti z Petrohradu
Kategória:Absolventi Petrohradskej štátnej univerzity
Cena Švédskej ríšskej banky za ekonomické vedy na pamiatku Alfreda Nobela

**Cena Švédskej ríšskej banky za ekonomické vedy na pamiatku Alfreda Nobela** (), nepresne nazývaná aj **Nobelova cena za ekonómiu**, sa odlišuje od ostatných cien udeľovaných pri ceremónii udeľovania Nobelových cien, pretože nie je súčasťou dedičstva Alfreda Nobela. Zaviedla ju Švédska ríšska banka pri 300. výročí jej založenia v roku 1969.

## Proces udeľovania
O cene rozhoduje, podobne ako pri Nobelovej cene za chémiu a fyziku, Kráľovská švédska akadémia vied a udeľuje sa popri ostatných cenách v oblasti vied. Každý rok kvalifikovaní nominátori nominujú sto žijúcich osôb, ktoré potom dostane osemčlenný výbor, ktorý nakoniec predloží návrh ceny Nobelovmu zhromaždeniu. Nobelovo zhromaždenie potom hlasuje o kandidátoch (až do troch kandidátov). Udeľovanie sa uskutočňuje v Štokholme a je spojené s cenou 10 miliónov švédskych korún (čiže asi 1 milión eur v roku 2004).

## Kontroverzia
Kontroverzia vyplýva z niekoľkých problémov:
# spojenie ceny s Nobelovým menom, hoci nie je časťou Nobelovho dedičstva
# dojem, že sa cena „nespravodlivo“ udeľuje častejšie neoliberálnym ekonómom
# ekonómia je spoločenská veda, čo sťažuje objektívne hodnotenie kandidátov
# dojem, že najvplyvnejší ekonómovia dostali ceny v 70. a 80. rokoch, a že odvtedy sú existujúci kandidáti v oblasti ekonómie slabší a preto kontroverznejší

Jedným z najhlasnejších kritikov tejto ceny je Peter Nobel, člen Nobelovej rodiny – stará mama starého otca jeho otca bola jednou z dcér Ludviga, staršieho brata Alfreda Nobela.

## Nositelia

----

19691980 ·
19811990 ·
19912000 ·
20012010 ·
20112020 ·
20212030

----

### 1969 – 1980

### 1981 – 1990

### 1991 – 2000

### 2001 – 2010

### 2011 – 2020

### 2021 – 2030

## Referencie

## Iné projekty

## Externé odkazy
* Cena Švédskej ríšskej banky za ekonomické vedy na pamiatku Alfreda Nobela na webe The Nobel Foundation

Kategória:Nobelova cena
Kategória:Ekonómia
Kategória:Podniková ekonomika
Objektivizmus

**Objektvizmus** (z lat. obiectum: „predvrhnutosť, predmet“) označuje:
*všeobecne: objektívny, nestranný postoj alebo spôsob práce
*vo filozofii: 
**predpoklad, že (resp. metóda skúmania, podľa ktorej) existuje objektívna realita nezávislá od poznávacieho subjektu, pozri Filozofický objektivizmus
**náuka teórie poznania, podľa ktorej sú obsahy poznania objektívne dané
**filozofia od autorky Ayn Rand, pozri Objektivizmus (Ayn Rand)
*v literatúre: 
**smer, podľa ktorého má literárne umenie verne zobrazovať skutočnosť, bez pokusu o jej zhodnotenie, pozri Objektivizmus (literatúra)
**špeciálne skupinu tzv. objektivistických básnikov, pozri Objektivistickí básnici
*v etike: morálny objektivizmus
Objektivizmus (Ayn Rand)

**Objektivizmus** je kompletný filozofický systém, ktorý vytvorila Ayn Rand. Jeho metafyzické základy prerastajúce do politickej filozofie vytvárajú konzistentnú ideovú doktrínu s jasnou praktickou aplikáciou. 

Štyrmi piliermi systému je **objektívna realita**, **rozum**, **individualizmus** a **[[kapitalizmus]]**. 

1. Realita je metafyzickou entitou, ktorá je objektívna a absolútna. Fakty sú nezávislé na citoch, túžbach či želaniach ľudí.

2. Rozum je jediný spôsob uchopenia reality. Epistemologická rovina jej filozofie chápe rozum ako jediný zdroj poznania.

3. Každý človek je účelom a cieľom sám o sebe. Randina filozofia zdôrazňuje racionálny individualizmus a vlastné šťastie ako najvyšší morálny cieľ života. 

4. Ideálnym politicko-ekonomickým systémom je laissez-faire kapitalizmus.

Kategória:Filozofické smery
Histológia

**Histológia** je veda zaoberajúca sa štúdiom mikroskopickej štruktúry orgánov a tkanív (v prípade rastlín pletív). Histológia najčastejšie používa svetelný mikroskop a rôzne farbiace techniky.

## Hraničné odbory s histológiou
*histopatológia – mikroskopická štruktúra chorých tkanív a orgánov
*histochémia – chemizmy prebiehajúce v tkanivách
*imunohistochémia – využíva antigény a protilátky na bližšie určenie štruktúr
*anatómia – štruktúra orgánov a orgánových sústav
*cytológia – stavba buniek a tkanív

## Iné projekty
 


Kategória:Anatómia
Kategória:Medicínske odbory
Kategória:Biológia
Fyziológia

**Fyziológia** je veda študujúca funkcie organizmov, orgánov a orgánových sústav. V užšom zmysle sa pod pojmom fyziológia najčastejšie myslí *fyziológia živočíchov a človeka*. Štúdium rastlín sa vo vedeckej komunite vždy označuje špecificky ako *[[fyziológia rastlín]]*.

**Fyziológia** je predmet štúdia na lekárskych a prírodovedeckých fakultách.

Z gréckeho **fysis** - podstata, pôvod a **logía** - veda

Zakladateľom modernej experimentálnej fyziológie bol William Harvey ktorý opísal krvný obeh človeka. Významnú úlohu vo vývoji fyziológie zohral aj Iľja Iľjič Mečnikov. Mečnikov skúmal imunitu a zaviedol pojem fagacytóza

## Hraničné odbory s fyziológiou
* *[[anatómia]]* – skúma štruktúru orgánov a orgánových sústav
* *[[biochémia]]* – skúma chemické procesy v živých organizmoch

## Vybrané pododbory fyziológie
* *[[fyziológia bunky]]* – študuje funkcie bunky
*vírusová fyziológia – zameriava sa na to, ako sa vírusy živia, ako rastú, reprodukujú sa a ako vylučujú vedľajšie produkty
*humánna – študuje fungovanie orgánov ľudského tela 
*komparatívna – analyzuje ako určité telové systémy pracujú nezávisle a spolu na udržaní života
*ekologická – študuje ako sa zvieratá vyvíjali alebo ako rozvíjali špecifické biologické mechanizmy na zvládnutie konkrétnych situácií
* *[[patologická fyziológia]]* (*patofyziológia*) – študuje zmeny funkcií buniek, orgánov a orgánových sústav pri chorobných procesoch; vznik a priebeh choroby
* *[[výkonnostná fyziológia]]* – študuje zmeny v bunkách a orgánových systémoch pri fyziologickej záťaži organizmu (cvičenie).
* *[[neurofyziológia]]* – študuje funkcie nervových buniek
* *[[endokrinológia]]* – študuje hormóny a ich účinky na bunkovej, orgánovej a systémovej úrovni
* *[[kardiovaskulárna fyziológia]]* – študuje funkcie srdca a krvných ciev.
* *[[imunológia]]* – študuje obranné mechanizmy organizmu
*Bunková fyziológia – študuje ako pracuje bunka. Zahŕňa štúdium prípadov na úrovni chemickej, molekulovej a genetickej.
* *[[respiračná fyziológia]]* – študuje funkcie pľúc a dýchacích ciest
* *[[renálna fyziológia]]* – študuje funkcie obličiek
* *[[fyziológia človeka]]* (tiež *lekárska fyziológia*) – študuje funkcie ľudského organizmu

Toto rozdelenie nie je kompletné, existuje množstvo ďalších oblastí fyziológie. Vzájomne sa často prekrývajú.

### Úrovne organizácie živočíšneho tela
# Chemická úroveň - Atómy 
# Bunková úroveň - Bunky 
# Tkanivová úroveň - Tkanivo
# Orgánová úroveň - Orgán 
# Úroveň orgánových systémov - Orgánový systém
# Organizmová úroveň - Organizmus
Laissez-faire

**Laissez-faire** alebo **laisser faire** je skratka francúzskeho hesla *laissez-faire, laissez-passer* príp. *laissez-faire, laissez-aller* (nechajte robiť [čo chce], nechajte bežať), čo má znamenať „nechajte podnikaniu voľný priebeh“. 

Prvýkrát heslo použili v 18. storočí fyziokrati v zmysle zákazu vládnej interferencie do súkromných obchodných aktivít, v súčasnosti sa používa ako synonymum ekonomiky striktne voľného trhu. Veľkú úlohu v popularizácii tohto termínu zohral Adam Smith (1723 – 1790) ako priekopník teórie voľného trhu a kapitalizmu.
Medzi hlavných predstaviteľov fyziokratizmu patril aj François Quesnay (1694 – 1774) a bol zástancom hesla voľného obchodu = laissez faire. 

Dnes sa výraz používa prenesene aj v iných oblastiach, napríklad pri výchove detí.

Kategória:Ekonomické teórie
Kategória:Liberálne ekonomické teórie
Kategória:Francúzske slová a frázy
Ján (prvé meno)

**Ján** je mužské krstné meno. Pôvodne hebrejské meno *Jochanán* s významom *Boh je milostivý*. Na Slovensku má meniny 24. júna.

**Zdrobnelé**: Janko, Janík, Janíčko, Janči, Jany, Jankúš.

## Prevzaté tvary z cudzích jazykov
* angličtina: John, Johny, Johnny
* španielčina: Juan, Juanito, Juancho
* nemčina: Johann, Johannes, Hans, Hannes, Jan, Jens
* 
* čeština: Jan, Honza, Honzík, Jeník, Jenda, Hanys

## Pápežské meno
Pápežské meno Ján (lat. *Ioannes*) v dejinách rímskokatolíckej cirkvi nosilo dvadsaťtri pápežov a traja protipápeži. Je zo všetkých pápežských mien najviac používaným.

* Ján I. (pápež) (523 – 526)
* Ján II. (pápež) (533 – 535)
* Ján III. (pápež) (561 – 574)
* Ján IV. (pápež) (640 – 642)
* Ján V. (pápež) (685 – 686)
* Ján VI. (pápež) (701 – 705)
* Ján VII. (pápež) (705 – 707)
* Ján VIII. (pápež) (872 – 882)
* Ján IX. (pápež) (898 – 900)
* Ján X. (pápež) (914 – 928)
* Ján XI. (pápež) (931 – 935)
* Ján XII. (pápež) (955 – 964)
* Ján XIII. (pápež) (965 – 972)
* Ján XIV. (pápež) (983 – 984)
* Ján XV. (pápež) (985 – 996)
* Ján XVII. (pápež) (1003)
* Ján XVIII. (pápež) (1003 – 1009)
* Ján XIX. (pápež) (1024 – 1032)
* Ján XX. – neexistoval
* Ján XXI. (pápež) (1276 – 1277)
* Ján XXII. (pápež) (1316 – 1334)
* Ján XXIII. (pápež) (1958 – 1963)
* Ján Pavol I. (1978)
* Ján Pavol II. (1978 – 2005)

Protipápeži:
* Ján VIII. (protipápež) (844)
* Ján XVI. (protipápež) (997 – 998)
* Ján XXIII. (protipápež) (1410 – 1415)

## Referencie

## Iné projekty

Kategória:Krstné mená
Kategória:Mužské mená
Kategória:Mužské mená hebrejského pôvodu
Tadeáš

**Tadeáš** je mužské krstné meno. Má hebrejský pôvod. Meniny na Slovensku má 25. júna.

## Referencie

Kategória:Krstné mená
Kategória:Mužské mená
Kategória:Mužské mená hebrejského pôvodu
Olívia

**Olívia** alebo **Olivia** je ženské krstné meno. Meniny na Slovensku má 25. júna.

## Referencie

Kategória:Krstné mená
Kategória:Ženské mená
Ladislav (prvé meno)

**Ladislav** je mužské krstné meno. Pozmenená podoba mena Vladislav. Meniny na Slovensku má 27. júna.

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Adriána

**Adriána** je ženské krstné meno latinského pôvodu. Je odvodené od mena rímskeho cisára Hadriána, latinsky Hadrianus, alebo od mena talianskeho mesta (H)adrie, s významom *muž od mora*. Na Slovensku má meniny 26. júna.

## Slávne nositeľky
* Adriana Kmotríková, slovenská moderátorka 
*Adriana Poláková, Slovenská moderátorka 
* Adriana Kopecká, česká speváčka 
* Adriana Lima, brazílska modelka 
* Adriana Sklenaříková, slovenská modelka
* Adriena Bartošová, slovenská speváčka

## Referencie

Kategória:Krstné mená
Kategória:Ženské mená
Kategória:Ženské mená latinského pôvodu